CELEX: 32020R0693
Language: el
Date: 2020-05-15 00:00:00
Title: Εκτελεστικός κανονισμός (ΕΕ) 2020/693 της Επιτροπής της 15ης Μαΐου 2020 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

26.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 162/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/693 ΤΗΣ ΕΠΙΤΡΟΠΗΣ
         της 15ης Μαΐου 2020
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         
         
            Βρυξέλλες, 15 Μαΐου 2020.
            
               
                  Για την Επιτροπή
               
               
                  εξ ονόματος της Προέδρου,
               
               Philip KERMODE
               
                  Ασκών καθήκοντα Γενικού Διευθυντή
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη
                        (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Ταινία από κράμα χάλυβα (εκτός από ανοξείδωτο χάλυβα), πλάτους περίπου 30 mm και πάχους περίπου 0,02 mm, που παρουσιάζεται σε κυλίνδρους. Το τεχνούργημα έχει καθ’ όλο το μήκος του ομοιόμορφη πλήρη εγκάρσια διατομή ορθογωνίου σχήματος. Δεν έχει υποστεί επεξεργασία στην επιφάνειά του.
                        Το τεχνούργημα παράγεται με τεχνική συνεχούς χύτευσης η οποία ονομάζεται περιδίνηση τήγματος. Προορίζεται για χρήση στον κλάδο της ηλεκτρικής ενέργειας, για παράδειγμα, για την παραγωγή πυρήνων μετασχηματιστών, πυρήνων αισθητήρων, πυρήνων κορεσμένων αντιδραστήρων, μαγνητικών ενισχυτών, σφαιριδίων και παλμικών συμπιεστών.
                     
                     
                        7228 60 80 
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, από τη σημείωση 1 στοιχείο ιβ) του κεφαλαίου 72, καθώς και από το κείμενο των κωδικών ΣΟ 7228, 7228 60  και 7228 60 80 .
                        Λόγω των αντικειμενικών χαρακτηριστικών και ιδιοτήτων του, το τεχνούργημα εμπίπτει στον ορισμό των «ράβδων» στη σημείωση 1 στοιχείο ιβ) του κεφαλαίου 72, διότι έχει καθ’ όλο το μήκος του ομοιόμορφη πλήρη εγκάρσια διατομή ορθογωνίου σχήματος. Ως εκ τούτου, το τεχνούργημα θεωρείται ότι αποτελεί ράβδο, σύμφωνα με τον ορισμό που περιέχεται στην εν λόγω διάταξη.
                        Το τεχνούργημα παράγεται με περιδίνηση τήγματος, η οποία αποτελεί διαφορετική τεχνική μορφοποίησης μετάλλου από την έλαση. Επιπλέον, η διαδικασία παραγωγής αποτελεί τεχνική συνεχούς χύτευσης και όχι τεχνική χύτευσης υπό πίεση και, κατά συνέπεια, δεν εμπίπτει στο πεδίο εφαρμογής της σημείωσης 3 του κεφαλαίου 72. Επομένως, αποκλείεται η κατάταξη στην κλάση 7226, ως πλατύ προϊόν έλασης από άλλα χαλυβοκράματα, με πλάτος κατώτερο των 600 mm, ή στην κλάση 7227, ως χοντρόσυρμα (fil machine).
                        Κατά συνέπεια, το τεχνούργημα πρέπει να καταταγεί στον κωδικό ΣΟ 7228 60 80  ως άλλη ράβδος από άλλα χαλυβοκράματα.